Komission asetus (EY) N:o 1234/2003, annettu 10 päivänä heinäkuuta 2003, Euroopan parlamentin ja neuvoston asetuksen (EY) N:o 999/2001 liitteiden I, IV ja XI ja asetuksen (EY) N:o 1326/2001 muuttamisesta tarttuvien spongiformisten enkefalopatioiden ja eläinten ruokkimisen osalta (ETA:n kannalta merkityksellinen teksti)



Virallinen lehti nro L 173 , 11/07/2003 s. 0006 - 0013



Komission asetus (EY) N:o 1234/2003, annettu 10 päivänä heinäkuuta 2003, Euroopan parlamentin ja neuvoston asetuksen (EY) N:o 999/2001 liitteiden I, IV ja XI ja asetuksen (EY) N:o 1326/2001 muuttamisesta tarttuvien spongiformisten enkefalopatioiden ja eläinten ruokkimisen osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2003(1), sellaisena kuin se on viimeksi muutettuna komission asetuksella (EY) N:o 1139/2002(2), ja erityisesti sen 23 artiklan, sekä katsoo seuraavaa: (1) Asetuksen (EY) N:o 999/2001 7 artiklassa säädetään tietyistä eläinten ruokintaa koskevista kielloista. Komission asetuksessa (EY) N:o 1326/2001(3), sellaisena kuin se on muutettuna asetuksella (EY) N:o 270/2002(4), säädetään siirtymätoimenpiteenä, että asetuksen (EY) N:o 999/2001 7 artiklaa sovelletaan jäsenvaltioihin vasta, kun jäsenvaltioiden BSE-luokitusta koskeva päätös on tullut voimaan ja kun tarttuviin spongiformisiin enkefalopatioihin liittyvät eläinten ruokintaa koskevat yhteisön säännökset on tosiasiallisesti pantu täytäntöön jäsenvaltioissa. (2) Tarttuvia spongiformisia enkefalopatioita ja eläinperäisten proteiinien käyttöä ruokinnassa koskevista tietyistä suojatoimenpiteistä 4 päivänä joulukuuta 2000 tehdyssä neuvoston päätöksessä 2000/766/EY(5), sellaisena kuin se on viimeksi muutettuna komission päätöksellä 2002/248/EY(6), kielletään prosessoitujen eläinperäisten proteiinien syöttäminen tuotantoeläimille, joita pidetään, lihotetaan tai kasvatetaan elintarvikkeiden tuotantoa varten. Tietyin edellytyksin kieltoa ei kuitenkaan sovelleta joihinkin prosessoituihin eläinperäisiin proteiineihin kuten kalajauhoon, hydrolysoituihin proteiineihin ja dikalsiumfosfaattiin, joiden käyttö ei aiheuta TSE-riskiä eikä estä mahdollisesti TSE-riskin aiheuttavien proteiinien valvontaa. (3) Tarttuvia spongiformisia enkefalopatioita ja tiettyjen prosessoitujen eläinperäisten proteiinien käyttöä ruokinnassa koskevista tietyistä suojatoimenpiteistä tehdyn neuvoston päätöksen 2000/766/EY täytäntöönpanemiseksi tarvittavista valvontatoimenpiteistä 29 päivänä joulukuuta 2000 tehdyssä komission päätöksessä 2001/9/EY(7), sellaisena kuin se on viimeksi muutettuna päätöksellä 2002/248/EY, vahvistetaan vastaavasti edellytykset sellaisen prosessoidun eläinproteiinin käytölle rehussa, joka ei sisälly päätöksessä 2000/766/EY säädettyyn kieltoon. (4) Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetussa Euroopan parlamentin ja neuvoston asetuksessa (EY) N:o 1774/2002(8), sellaisena kuin se on muutettuna komission asetuksella (EY) N:o 808/2003(9), vahvistetaan eläinten terveyttä ja kansanterveyttä koskevat säännöt eläimistä saatavien sivutuotteiden keräämiselle, kuljetukselle, varastoinnille, esikäsittelemiselle, käsittelylle, käytölle ja hävittämiselle; näihin sisältyvät myös niiden käyttöä eläinten rehussa koskevat edellytykset. Asetusta ryhdyttiin soveltamaan 1 päivästä toukokuuta 2003. (5) Kun otetaan huomioon, että on mahdollista, joskin vaikeaa, erottaa toisistaan kalajauho ja muu prosessoitu eläinproteiini, joka saattaa aiheuttaa TSE-riskin, ja että asetuksessa (EY) N:o 1774/2002 annettiin uusia säännöksiä kaiken prosessoidun eläinproteiinin valvonnasta, olisi yksinkertaistettava päätöksessä 2001/9/EY annettuja kalajauhon käyttöedellytyksiä. (6) Tieteellinen ohjauskomitea totesi lajinsisäisestä kierrätyksestä 17 päivänä syyskuuta 1999 antamassaan lausunnossa ja tieteellisestä perustasta eläinproteiinin kieltämiseksi kaikkien tuotantoeläinten rehusta 27 ja 28 päivänä marraskuuta 2000 antamassaan lausunnossa, että TSE:n luonnollisesta esiintymisestä muissa elintarvikkeiden tuotantoa varten pidettävissä tuotantoeläimissä kuin märehtijöissä, kuten sioissa ja siipikarjassa, ei ole todisteita. (7) Tällaisista muista tuotantoeläimistä kuin märehtijöistä saatujen eläinproteiinien käyttö on tällä hetkellä kielletty tai sitä on rajoitettu päätöksillä 2000/766/EY ja 2001/9/EY, koska niitä ei nykyisin testein voida erottaa kielletyistä märehtijäperäisistä proteiineista. Tietyt proteiinit eivät kuitenkaan vaaranna mahdollisesti tartunnan aiheuttavien prosessoitujen eläinproteiinien ja niiden käytön valvomista rehuissa, ja niiden käyttö olisi tämän vuoksi sallittava. (8) Tieteellinen ohjauskomitea antoi 6 ja 7 päivänä maaliskuuta 2003 lausunnon raportista, joka koski rehuna tai lannoitteena käytettävän nautojen luusta saadun dikalsiumfosfaatin ja trikalsiumfosfaatin turvallisuutta. Koska trikalsiumfosfaatin ei katsota aiheuttavan TSE-riskiä, kunhan tiettyjä tuotantoedellytyksiä noudatetaan, ja koska se ei vaaranna mahdollisesti tartunnan aiheuttavien eläinproteiinien valvontaa, trikalsiumfosfaatin käyttö olisi sallittava. (9) Koska vielä ei ole tehty päätöksiä jäsenvaltioiden BSE-aseman luokituksesta, päätöksessä 2000/766/EY annettuja sääntöjä olisi selvyyden vuoksi sovellettava kaikkiin jäsenvaltioihin niiden tulevasta BSE-luokituksesta riippumatta. Nämä säännökset olisi lisäksi päivitettävä asetuksen (EY) N:o 1774/2002 huomioon ottamiseksi. (10) Jotta varmistettaisiin, ettei BSE siirry kolmansiin maihin mahdollisesti saastuneen prosessoidun eläinproteiinin kautta, ja jotta ehkäistäisiin riski sellaisen proteiinin vilpillisestä jälleentuonnista yhteisöön, olisi kiellettävä märehtijöistä peräisin olevan prosessoidun eläinproteiinin vienti, paitsi silloin, kun sitä on käytetty lemmikkieläinten ravinnossa. (11) Kun saadaan tarvittavat valvontavälineet ja riittävät todisteet siitä, että nykyisten säännösten täytäntöönpano on tyydyttävää kaikissa jäsenvaltioissa, olisi tarkasteltava uudelleen kieltoa, joka koskee kalajauhon käyttöä märehtijöiden rehussa, linnuista peräisin olevan proteiinin käyttöä muiden tuotantoeläinten kuin märehtijöiden rehussa sekä sioista peräisin olevan proteiinin käyttöä muiden tuotantoeläinten kuin märehtijöiden rehussa. (12) Asetusta (EY) N:o 999/2001 olisi näin ollen muutettava vastaavasti. Lisäksi olisi kumottava päätökset 2000/766/EY ja 2001/9/EY. (13) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 999/2001 liitteet I, IV ja XI tämän asetuksen liitteen mukaisesti. 2 artikla Poistetaan asetuksen (ETY) N:o 1326/2001 1 artiklan 2 kohta. 3 artikla Kumotaan päätös 2000/766/EY ja päätös 2001/9/EY. Viittauksia kumottuihin päätöksiin pidetään viittauksina tähän asetukseen. 4 artikla Tämä asetus tulee voimaan 1 päivänä syyskuuta 2003. Tämän asetuksen säännöksiä tarkastellaan uudelleen uusien tieteellisten tietojen ja valvontamenetelmien perusteella. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2003. Komission puolesta David Byrne Komission jäsen (1) EYVL L 147, 31.5.2001, s. 1. (2) EUVL L 160, 28.6.2003, s. 22. (3) EYVL L 177, 30.6.2001, s. 60. (4) EYVL L 45, 15.2.2002, s. 4. (5) EYVL L 306, 7.12.2000, s. 32. (6) EYVL L 84, 28.3.2002, s. 71. (7) EYVL L 2, 5.1.2001, s. 32. (8) EYVL L 273, 10.10.2002, s. 1. (9) EUVL L 117, 13.5.2003, s. 1. LIITE Muutetaan asetuksen (EY) N:o 999/2001 liitteet I, IV ja XI seuraavasti: 1) Korvataan liite I seuraavasti: "LIITE I ERITYISMÄÄRITELMÄT 1. Tässä asetuksessa sovelletaan seuraavia Euroopan parlamentin ja neuvoston asetuksessa (EY) N:o 1774/2002(1), Euroopan parlamentin ja neuvoston asetuksessa (EY) N:o 178/2002(2) ja neuvoston direktiivissä 79/373/ETY(3) annettuja määritelmiä: a) Asetus (EY) N:o 1774/2002: i) "tuotantoeläin", 2 artiklan 1 kohdan f alakohta; ii) "lemmikkieläinten ruoka", liitteessä I oleva 41 kohta; iii) "käsitelty eläinvalkuainen", liitteessä I oleva 42 kohta; iv) "gelatiini", liitteessä I oleva 26 kohta; v) "verituotteet", liitteessä I oleva 4 kohta; vi) "verijauhot", liitteessä I oleva 6 kohta; sekä vii) "kalajauhot", liitteessä I oleva 24 kohta. b) "Rehun" määritelmä asetuksen (EY) N:o 178/2002 3 artiklan 4 kohdassa. c) "Täysrehun" määritelmä direktiivin 79/373/ETY 2 artiklan d kohdassa. 2. Tässä asetuksessa tarkoitetaan lisäksi a) "kotoperäisellä BSE-tapauksella" naudan spongiforminen enkefalopatia -tapausta, jonka ei ole selvästi osoitettu aiheutuneen elävien eläinten tuontia edeltävästä tartunnasta; b) "erillisellä rasvakudoksella" teurastuksen ja leikkaamisen aikana poistettua nautaeläinten sisäistä ja ulkoista rasvaa, erityisesti sydämen, vatsapaidan ja munuaisten tuoretta rasvaa sekä leikkaamoista peräisin olevaa rasvaa; c) "kohortilla" nautaeläinten ryhmää, joka i) on syntynyt samaan karjaan kuin tartunnan saanut nautaeläin 12 kuukautta ennen tai jälkeen sen syntymän; tai ii) on kasvatettu yhdessä tartunnan saaneen eläimen kanssa ensimmäisen elinvuoden aikana ja on saattanut saada samaa rehua kuin tartunnan saanut eläin ensimmäisen elinvuotensa aikana. (1) EYVL L 273, 10.10.2002, s. 1. (2) EYVL L 31, 1.2.2002, s. 1. (3) EYVL L 86, 6.4.1979, s. 30." 2) Korvataan liite IV seuraavasti: "LIITE IV ELÄINTEN RUOKINTA 7 artiklan 1 kohdassa säädetyn kiellon soveltamisalan laajentaminen: 1. 7 artiklan 1 kohdassa säädetyn kiellon soveltamisala laajennetaan koskemaan a) tuotantoeläinten, lihaa syöviä turkiseläimiä lukuun ottamatta, ruokkimista seuraavilla aineilla: a) prosessoitu eläinproteiini; b) märehtijöistä saatu gelatiini; c) verituotteet; d) hydrolysoitu proteiini; e) eläinperäinen dikalsiumfosfaatti ja trikalsiumfosfaatti; f) rehut, jotka sisältävät a-e alakohdassa lueteltuja proteiineja; b) märehtijöiden ruokkimista eläinproteiinilla ja näitä proteiineja sisältävällä rehulla. 2. I Poikkeukset 7 artiklan 1 ja 2 kohdassa säädettyihin kieltoihin ja erityisedellytykset näiden poikkeusten soveltamiselle A. 7 artiklan 1 ja 2 kohdassa säädettyjä poikkeuksia ei sovelleta seuraaviin: a) jäljempänä i), ii) ja iii) alakohdassa tarkoitettujen proteiinien ja näistä proteiineista saatujen rehujen syöttäminen muille kuin märehtijöille sillä edellytyksellä, että proteiinit on käsitelty tarvittaessa asetuksen (EY) N:o 1774/2002 19 artiklan mukaisesti: i) kalajauho B kohdassa säädettyjen edellytysten mukaisesti; ii) muista kuin märehtijöistä ja märehtijöiden vuodasta ja nahasta saadut hydrolysoidut proteiinit C kohdassa säädettyjen edellytysten mukaisesti; iii) dikalsiumfosfaatti ja trikalsiumfosfaatti D kohdassa säädettyjen edellytysten mukaisesti; b) jäljempänä i), ii) ja iii) alakohdassa tarkoitettujen proteiinien ja näistä proteiineista saatujen tuotteiden syöttäminen märehtijöille sillä edellytyksellä, että proteiinit on käsitelty tarvittaessa asetuksen (EY) N:o 1774/2002 19 artiklan mukaisesti: i) maito, maitotuotteet ja ternimaito; ii) munat ja munatuotteet; iii) muista kuin märehtijöistä saatu gelatiini; c) muista kuin märehtijöistä saatujen verituotteiden ja verijauhon syöttäminen kaloille sillä edellytyksellä, että ne on käsitelty tarvittaessa asetuksen (EY) N:o 1774/2002 19 artiklan mukaisesti, ja näistä proteiineista saatujen rehujen syöttäminen kaloille E kohdassa säädettyjen edellytysten mukaisesti. B. Edellytykset kalajauhon ja kalajauhoa sisältävien rehujen käytölle muiden tuotantoeläinten kuin märehtijöiden ruokkimiseen, lihaa syöviä turkiseläimiä lukuun ottamatta a) Kalajauho on tuotettava käsittelylaitoksessa, jossa tuotetaan yksinomaan kalasta saatavia tuotteita ja jonka toimivaltainen viranomainen on hyväksynyt tätä varten asetuksen (EY) N:o 1774/2002 17 artiklan mukaisesti. b) Ennen kuin maahantuotu kalajauho voidaan päästää vapaaseen liikkeeseen yhteisön alueella, jokainen lähetys on analysoitava komission direktiivin 98/88/EY(1) mukaisesti. c) Kalajauhoa sisältävä rehu on tuotettava laitoksessa, joka ei tuota rehua märehtijöille ja jonka toimivaltainen viranomainen on hyväksynyt tätä varten. Poikkeuksena tähän ovat kuitenkin seuraavat tapaukset: i) Erityistä lupaa täysrehun tuottamiseksi rehusta, joka sisältää kalajauhoa, ei tarvita kotisekoittajiin, - jotka toimivaltainen viranomainen on rekisteröinyt, - jotka ovat tiloilla, joilla ei ole märehtijöitä, - jotka tuottavat täysrehua käytettäväksi pelkästään omalla tilalla, - jos tuotannossa käytetty kalajauhoa sisältävä rehu sisältää alle 50 prosenttia raakavalkuaista. ii) Toimivaltainen viranomainen voi antaa luvan tuottaa märehtijöiden rehua laitoksissa, joissa tuotetaan myös kalajauhoa sisältävää rehua muille eläinlajeille, jos seuraavat edellytykset täyttyvät: - märehtijöille tarkoitettu irtorehu ja pakattu rehu valmistetaan fyysisesti erillään tiloista, joissa valmistetaan kalajauhoa sisältävää rehua, - märehtijöille tarkoitettu irtorehu säilytetään fyysisesti erillään tiloista, joissa irtotavarana oleva kalajauho ja kalajauhoa sisältävä irtorehu säilytetään varastoinnin, kuljetuksen ja pakkauksen ajan, - kalajauhon ostoa ja käyttöä sekä kalajauhoa sisältävien rehujen myyntiä koskevat yksityiskohtaiset asiakirjat pidetään toimivaltaisen viranomaisen saatavilla vähintään viiden vuoden ajan, - märehtijöille tarkoitetuille rehuille tehdään rutiinitestejä sen varmistamiseksi, että niissä ei esiinny kiellettyjä proteiineja, kalajauho mukaan lukien. d) Kalajauhoa sisältävien rehujen pakkausmerkinnöissä ja niiden mukana olevissa asiakirjoissa on oltava selkeä merkintä: "Sisältää kalajauhoa - ei saa syöttää märehtijöille". e) Kalajauhoa sisältävä irtorehu on kuljetettava ajoneuvoissa, joilla ei samanaikaisesti kuljeteta märehtijöille tarkoitettua rehua. Jos ajoneuvoa myöhemmin käytetään märehtijöille tarkoitetun rehun kuljettamiseen, se on puhdistettava perusteellisesti toimivaltaisen viranomaisen hyväksymän menetelmän mukaisesti, jotta vältetään ristiinsaastunta. f) Kalajauhoa sisältävän rehun käyttö ja varastointi on kielletty tiloilla, joilla pidetään märehtijöitä. Tästä säännöksestä poiketen toimivaltainen viranomainen voi sallia kalajauhoa sisältävän rehun käytön ja säilyttämisen tiloilla, joilla pidetään märehtijöitä, jos viranomainen katsoo, että tilalla toteutetaan toimenpiteitä, joilla estetään kalajauhoa sisältävän rehun syöttäminen märehtijöille. C. Edellytykset muista kuin märehtijöistä ja märehtijöiden vuodasta ja nahasta saadun hydrolysoidun proteiinin sekä tällaista proteiinia sisältävän rehun käytölle muiden tuotantoeläinten kuin märehtijöiden ruokkimiseen, lihaa syöviä turkiseläimiä lukuun ottamatta a) Hydrolysoitu proteiini on tuotettava käsittelylaitoksessa, jonka toimivaltainen viranomainen on hyväksynyt asetuksen (EY) N:o 1774/2002 17 artiklan mukaisesti. b) Hydrolysoitua proteiinia sisältävä rehu on tuotettava laitoksessa, joka ei valmista rehua märehtijöille ja jonka toimivaltainen viranomainen on hyväksynyt tätä varten. Poikkeuksena tähän ovat kuitenkin seuraavat tapaukset: i) Erityistä lupaa täysrehun tuottamiseksi rehusta, joka sisältää hydrolysoitua proteiinia, ei tarvita kotisekoittajiin, - jotka toimivaltainen viranomainen on rekisteröinyt, - jotka ovat tiloilla, joilla ei ole märehtijöitä, - jotka tuottavat täysrehua käytettäväksi pelkästään omalla tilalla, - jos tuotannossa käytetty hydrolysoitua proteiinia sisältävä rehu sisältää alle 50 prosenttia raakavalkuaista. ii) Toimivaltainen viranomainen voi antaa luvan tuottaa märehtijöiden rehuja laitoksissa, joissa tuotetaan myös hydrolysoituja proteiineja sisältäviä rehuja muille eläinlajeille, jos seuraavat edellytykset täyttyvät: - märehtijöille tarkoitettu irtorehu ja pakattu rehu valmistetaan fyysisesti erillään tiloista, joissa valmistetaan hydrolysoituja proteiineja sisältävää rehua, - märehtijöille tarkoitettu irtorehu säilytetään fyysisesti erillään tiloista, joissa irtotavarana oleva hydrolysoitu proteiini ja hydrolysoitua proteiinia sisältävä irtorehu säilytetään varastoinnin, kuljetuksen ja pakkauksen ajan, - hydrolysoidun proteiinin ostoa ja käyttöä sekä hydrolysoitua proteiinia sisältävien rehujen myyntiä koskevat yksityiskohtaiset asiakirjat pidetään toimivaltaisen viranomaisen saatavilla vähintään viiden vuoden ajan. c) Hydrolysoitua proteiinia sisältävien rehujen pakkausmerkinnöissä ja niiden mukana olevissa asiakirjoissa on oltava selkeä merkintä: "Sisältää hydrolysoitua proteiinia - ei saa syöttää märehtijöille". d) Hydrolysoituja proteiineja sisältävä irtorehu on kuljetettava ajoneuvoissa, joilla ei samanaikaisesti kuljeteta märehtijöille tarkoitettua rehua. Jos ajoneuvoa myöhemmin käytetään märehtijöille tarkoitetun rehun kuljettamiseen, se on puhdistettava perusteellisesti toimivaltaisen viranomaisen hyväksymän menetelmän mukaisesti, jotta vältetään ristiinsaastunta. e) Hydrolysoitua proteiinia sisältävän rehun käyttö ja varastointi on kielletty tiloilla, joilla pidetään märehtijöitä. Tästä säännöksestä poiketen toimivaltainen viranomainen voi sallia hydrolysoituja proteiineja sisältävän rehun käytön ja säilyttämisen tiloilla, joilla pidetään märehtijöitä, jos viranomainen katsoo, että tilalla toteutetaan toimenpiteitä, joilla estetään hydrolysoituja proteiineja sisältävän rehun syöttäminen märehtijöille. D. Edellytykset dikalsiumfosfaatin, trikalsiumfosfaatin ja näitä proteiineja sisältävän rehun käytölle muiden tuotantoeläinten kuin märehtijöiden ruokkimiseen, lihaa syöviä turkiseläimiä lukuun ottamatta a) Dikalsiumfosfaatti ja trikalsiumfosfaatti on tuotettava käsittelylaitoksessa, jonka toimivaltainen viranomainen on hyväksynyt asetuksen (EY) N:o 1774/2002 17 artiklan mukaisesti. b) Dikalsiumfosfaattia tai trikalsiumfosfaattia sisältävä rehu on tuotettava laitoksessa, joka ei valmista rehua märehtijöille ja jonka toimivaltainen viranomainen on hyväksynyt tätä varten. Poikkeuksena tähän ovat kuitenkin seuraavat tapaukset: i) Erityistä lupaa täysrehun tuottamiseksi rehusta, joka sisältää dikalsiumfosfaattia tai trikalsiumfosfaattia, ei tarvita kotisekoittajiin, - jotka toimivaltainen viranomainen on rekisteröinyt, - jotka ovat tiloilla, joilla ei ole märehtijöitä, - jotka tuottavat täysrehua käytettäväksi pelkästään omalla tilalla, - jos tuotannossa käytetyn dikalsiumfosfaattia tai trikalsiumfosfaattia sisältävän rehun kokonaisfosforipitoisuus on alle 10 prosenttia. ii) Toimivaltainen viranomainen voi antaa luvan tuottaa märehtijöiden rehuja laitoksissa, joissa tuotetaan myös dikalsiumfosfaattia tai trikalsiumfosfaattia sisältäviä rehuja muille eläinlajeille, jos seuraavat edellytykset täyttyvät: - märehtijöille tarkoitettu irtorehu ja pakattu rehu valmistetaan fyysisesti erillään tiloista, joissa valmistetaan dikalsiumfosfaattia tai trikalsiumfosfaattia sisältävää rehua, - märehtijöille tarkoitettu irtorehu säilytetään fyysisesti erillään tiloista, joissa irtotavarana oleva dikalsiumfosfaatti ja trikalsiumfosfaatti ja dikalsiumfosfaattia tai trikalsiumfosfaattia sisältävä irtorehu säilytetään varastoinnin, kuljetuksen ja pakkauksen ajan, - dikalsiumfosfaatin tai trikalsiumfosfaatin ostoa ja käyttöä sekä dikalsiumfosfaattia tai trikalsiumfosfaattia sisältävien rehujen myyntiä koskevat yksityiskohtaiset asiakirjat pidetään toimivaltaisen viranomaisen saatavilla vähintään viiden vuoden ajan. c) Dikalsiumfosfaattia tai trikalsiumfosfaattia sisältävien rehujen pakkausmerkinnöissä ja niiden mukana olevissa asiakirjoissa on oltava selkeä merkintä: "Sisältää eläinperäistä dikalsiumfosfaattia tai trikalsiumfosfaattia - ei saa syöttää märehtijöille". d) Dikalsiumfosfaattia tai trikalsiumfosfaattia sisältävä irtorehu on kuljetettava ajoneuvoissa, joilla ei samanaikaisesti kuljeteta märehtijöille tarkoitettua rehua. Jos ajoneuvoa myöhemmin käytetään märehtijöille tarkoitetun rehun kuljettamiseen, se on puhdistettava perusteellisesti toimivaltaisen viranomaisen hyväksymän menetelmän mukaisesti, jotta vältetään ristiinsaastunta. e) Dikalsiumfosfaattia tai trikalsiumfosfaattia sisältävän rehun käyttö ja varastointi on kielletty tiloilla, joilla pidetään märehtijöitä. Tästä säännöksestä poiketen toimivaltainen viranomainen voi sallia dikalsiumfosfaattia tai trikalsiumfosfaattia sisältävän rehun käytön ja säilyttämisen tiloilla, joilla pidetään märehtijöitä, jos viranomainen katsoo, että tilalla toteutetaan toimenpiteitä, joilla estetään dikalsiumfosfaattia tai trikalsiumfosfaattia sisältävän rehun syöttäminen märehtijöille. E. Edellytykset verituotteiden, verijauhon ja muista kuin märehtijöistä saatuja tällaisia proteiineja sisältävän rehun käytölle viljeltyjen kalojen ruokkimiseen a) Veri on saatava EU-hyväksytyistä teurastamoista, joissa ei teurasteta märehtijöitä ja jotka on rekisteröity muiden kuin märehtijöiden teurastamiseen, ja se on kuljetettava suoraan käsittelylaitokseen ajoneuvoilla, joilla kuljetetaan pelkästään muista kuin märehtijöistä saatua verta. Jos ajoneuvoa on käytetty märehtijän veren kuljetukseen, toimivaltaisen viranomaisen on tarkistettava se puhdistuksen jälkeen, ennen kuin sillä voidaan kuljettaa muiden kuin märehtijöiden verta. Tästä poiketen toimivaltainen viranomainen voi sallia märehtijöiden teurastuksen teurastamoissa, joihin kerätään muiden kuin märehtijöiden verta, joka on tarkoitettu kalanrehuun käytettäväksi tarkoitetun verijauhon ja verituotteiden valmistukseen, jos näillä teurastamoilla on tunnustettu valvontajärjestelmä. Valvontajärjestelmän on sisällettävä ainakin seuraavat tekijät: - muiden kuin märehtijöiden teurastus tapahtuu fyysisesti erillään märehtijöiden teurastuksesta, - muista kuin märehtijöistä saadun veren kerääminen, varastointi, kuljetus ja pakkaaminen tapahtuu fyysisesti erillään tiloista, joissa märehtijöistä saadun veren kerääminen, varastointi, kuljetus ja pakkaaminen tapahtuu, - muista kuin märehtijöistä saadusta verestä otetaan säännöllisesti näytteitä, jotka analysoidaan märehtijöistä peräisin olevien proteiinien havaitsemiseksi. b) Verituotteet ja verijauho on tuotettava laitoksessa, jossa käsitellään pelkästään muiden kuin märehtijöiden verta ja jonka toimivaltainen viranomainen on hyväksynyt asetuksen (EY) N:o 1774/2002 17 artiklan mukaisesti. Tästä säännöksestä poiketen toimivaltainen viranomainen voi sallia kalanrehuun käytettäväksi tarkoitettujen verituotteiden valmistuksen laitoksissa, joissa käsitellään märehtijöiden verta, jos näillä teurastamoilla on tunnustettu valvontajärjestelmä. Valvontajärjestelmän on sisällettävä ainakin seuraavat tekijät: - muiden kuin märehtijöiden veri käsitellään suljetussa järjestelmässä fyysisesti erillään märehtijöiden veren käsittelystä, - muista kuin märehtijöistä peräisin olevan ja irtotavarana olevan raaka-aineen ja lopullisten verituotteiden kuljetus, varastointi ja pakkaaminen tapahtuu fyysisesti erillään tiloista, joissa märehtijöistä peräisin olevan ja irtotavarana olevan raaka-aineen ja lopullisten verituotteiden kuljetus, varastointi ja pakkaaminen tapahtuu, - muista kuin märehtijöistä saaduista verituotteista otetaan säännöllisesti näytteitä, jotka analysoidaan märehtijöistä peräisin olevien proteiinien havaitsemiseksi. c) Verituotteita tai verijauhoa sisältävä rehu on tuotettava laitoksessa, joka ei valmista rehua muille tuotantoeläimille, lihaa syöviä turkiseläimiä lukuun ottamatta, ja jonka toimivaltainen viranomainen on hyväksynyt tätä varten. d) Verituotteita tai verijauhoa sisältävien rehujen pakkausmerkinnöissä, niiden mukana olevissa kaupallisissa asiakirjoissa tai terveystodistuksessa on oltava selkeä merkintä: "Sisältää verituotteita - saa antaa vain kaloille" tai "Sisältää verijauhoa - saa antaa vain kaloille". e) Ajoneuvoja, joilla on kuljetettu verituotteita tai verijauhoa sisältävää irtorehua, ei saa käyttää muille tuotantoeläimille, lihaa syöviä turkiseläimiä lukuun ottamatta, tarkoitetun rehun kuljetukseen, ellei toimivaltainen viranomainen ole tarkastanut ajoneuvoa puhdistuksen jälkeen. f) Verituotteita tai verijauhoa sisältävän kalanrehun käyttö ja varastointi on kielletty tiloilla, joilla pidetään muita tuotantoeläimiä, lihaa syöviä turkiseläimiä lukuun ottamatta. 3. II Yleiset täytäntöönpanoedellytykset A. Jäsenvaltioiden on toimitettava 60 päivän kuluessa tämän asetuksen voimaantulopäivästä muille jäsenvaltioille ja komissiolle ajantasainen luettelo EU-hyväksytyistä teurastamoista, jotka rekisteröinnin mukaan eivät teurasta märehtijöitä, ja hyväksytyistä käsittelylaitoksista, jotka tuottavat hydrolysoituja proteiineja, dikalsiumfosfaattia, trikalsiumfosfaattia, kalajauhoa, verituotteita tai verijauhoa, sekä laitoksista, joilla on lupa valmistaa näitä proteiineja sisältäviä rehuja, kotisekoittajia lukuun ottamatta, ja jotka toimivat tässä asetuksessa säädettyjen edellytysten mukaisesti. Luetteloon tehtävistä muutoksista on ilmoitettava välittömästi muille jäsenvaltioille ja komissiolle. B. a) Irtotavarana oleva prosessoitu eläinproteiini, kalajauhoa lukuun ottamatta, ja tällaista proteiinia sisältävä irtorehu on varastoitava ja kuljetettava siihen tarkoitetuissa tiloissa. Varastoa tai ajoneuvoa voidaan käyttää muihin tarkoituksiin vain puhdistuksen ja toimivaltaisen viranomaisen suorittaman tarkastuksen jälkeen. b) Edellä I osan A kohdan a alakohdan ii alakohdassa tarkoitettu irtotavarana oleva kalajauho ja hydrolysoitu proteiini, I osan A kohdan a alakohdan iii alakohdassa tarkoitettu irtotavarana oleva dikalsiumfosfaatti ja trikalsiumfosfaatti sekä I osan A kohdan c alakohdassa tarkoitettu verijauho ja verituotteet on varastoitava ja kuljetettava siihen tarkoitetuissa varastoissa ja ajoneuvoissa. c) Edellä b alakohdasta poiketen i) varastoja tai ajoneuvoja voidaan käyttää samaa proteiinia sisältävien rehujen varastointiin ja kuljetukseen; ii) varastoja tai ajoneuvoja voidaan käyttää muihin tarkoituksiin puhdistuksen ja toimivaltaisen viranomaisen suorittaman tarkastuksen jälkeen; iii) kalajauhoa kuljettavia ajoneuvoja voidaan käyttää muihin tarkoituksiin, jos yrityksellä on käytössään toimivaltaisen viranomaisen tunnustama valvontajärjestelmä ristiinsaastunnan ehkäisemiseksi. Valvontajärjestelmään on sisällyttävä ainakin seuraavat seikat: - kirjanpito kuljetetuista aineista ja ajoneuvon puhdistuksesta, - säännöllinen näytteenotto kuljetetuista rehuista kalajauhon esiintymisen analysoimiseksi. Toimivaltainen viranomainen tekee säännöllisiä pistotarkastuksia sen varmistamiseksi, että valvontajärjestelmää sovelletaan moitteettomasti. C. Rehuja, mukaan lukien lemmikkieläinten ruokaa, joka sisältää muuta prosessoitua eläinproteiinia kuin kalajauhoa tai muista kuin märehtijöistä saatua verijauhoa, tai märehtijöistä saatuja verituotteita ei saa valmistaa laitoksissa, joissa tuotetaan rehuja tuotantoeläimille, lihaa syöviä turkiseläimiä lukuun ottamatta. Lemmikkieläinten ruoka ja lihaa syöville turkiseläimille tarkoitettu rehu, joka sisältää kalajauhoa, I osan A kohdan a alakohdan ii alakohdassa tarkoitettua hydrolysoitua proteiinia, I osan A kohdan a alakohdan iii alakohdassa tarkoitettua dikalsiumfosfaattia tai trikalsiumfosfaattia tai I osan A kohdan c alakohdassa tarkoitettua verijauhoa tai verituotteita, on valmistettava ja kuljetettava vastaavasti I osan B kohdan c ja e alakohdassa, C kohdan b ja d alakohdassa, D kohdan b ja d alakohdassa ja E kohdan c ja e alakohdassa annettujen säännösten mukaisesti. D. Märehtijöistä peräisin olevien prosessoitujen eläinproteiinien ja tällaisia prosessoituja eläinproteiineja sisältävien tuotteiden vienti kolmansiin maihin on kielletty. Muiden prosessoitujen eläinproteiinien ja verituotteiden sekä tällaisia proteiineja sisältävien tuotteiden vienti on sallittua vain seuraavin edellytyksin: - tuotteet on tarkoitettu käyttöön, jota ei ole kielletty 7 artiklassa, - kolmannen maan kanssa on tehty ennen vientiä kirjallinen sopimus, jossa kolmas maa sitoutuu noudattamaan loppukäyttöä koskevia sääntöjä ja lupaa olla viemättä uudelleen prosessoitua eläinproteiinia, verituotteita ja tällaisia proteiineja sisältäviä tuotteita 7 artiklassa kiellettyihin käyttötarkoituksiin. Tällaisen viennin sallivien jäsenvaltioiden on tämän asetuksen tehokasta täytäntöönpanoa silmällä pitäen ilmoitettava komissiolle ja muille jäsenvaltioille kaikista kyseisen kolmannen maan kanssa sovituista ehdoista ja edellytyksistä elintarvikeketjua ja eläinten terveyttä käsittelevän pysyvän komitean puitteissa. Tässä kohdassa tarkoitettuja toimenpiteitä ei sovelleta kalajauhoon, jos se täyttää B kohdassa annetut edellytykset, kalajauhoa sisältäviin tuotteisiin eikä lemmikkieläinten ruokaan. E. Toimivaltainen viranomainen tekee asiakirjojen tarkastuksia ja fyysisiä tarkastuksia, mukaan lukien rehujen testaus, koko tuotanto- ja jakeluketjussa neuvoston direktiivin 95/53/EY(2) mukaisesti valvoakseen sen ja tämän asetuksen säännösten noudattamista. F. Asetuksessa (EY) N:o 1774/2002 annettuja säännöksiä prosessoidun eläinproteiinin valmistuksesta ja käytöstä sovelletaan tämän liitteen soveltamisalaan kuuluviin rehuihin. (1) EYVL L 318, 27.11.1998, s. 45. (2) EYVL L 265, 5.11.1995, s. 17." 3) Poistetaan liitteessä XI oleva C osa.